Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 22/03)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το σημείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΙΣΗΣ: ΆΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 75

1. Αρμόδιες υπηρεσίες του κράτους μέλους Ονομασία: Subdirección General de Denominaciones de Calidad y Relaciones Interprofesionales y Contractuales

Dirección General de Alimentación

Subsecretaría de Agricultura

Ministerio de Agricultura, Pesca y Alimentación

Διεύθυνση: Paseo Infanta Isabel, 1, E-28071 Madrid

Τηλέφωνο (34-91) 347 53 97

Φαξ (34-91) 347 54 10

2. Αιτούσα ομάδα 2.1. Ονομασία: α) Agrofruit Export, SA

β) Cooperativa Exportadora d'Agris d'Alcanar

γ) Cooperativa de Bítem

δ) El Progrés, SCCL

2.2. Διεύθυνση: α) Polígon Industrial Baix Ebre, Carré A, E-43500 Tortosa

β) Carretera Nova 77-87, E-43530 Alcanar

γ) Colònia Gàsol, 132, E-43510 Bítem

δ) Av. Lluís Companys s/n, E-43512 Benifallet

2.3. Σύνθεση: παραγωγός/μεταποιητής (x) άλλος: ( )

3. Τύπος του προϊόντος: Κατηγορία 1.6: Οπωροκηπευτικά και σιτηρά.

4. Περιγραφή των προδιαγραφών:

(περίληψη των όρων που προβλέπονται στο άρθρο 4 παράγραφος 2)

4.1. Ονομασία: "Clementinas de las Tierras del Ebro" ή "Clementines de les Terres de l'Ebre" (κλημεντίνες).

4.2. Περιγραφή: Καρποί του είδους Citrus reticulata που προέρχονται από τις ακόλουθες ποικιλίες: Clementina fina, Clementina Hernandina και Clemenules (Clementina de Nules).

Τα γενικά κατά μέσο όρο χαρακτηριστικά των καρπών αυτών, τα οποία καθορίζονται κατά την άριστη δυνατή στιγμή της ωρίμανσης, είναι τα ακόλουθα((Πηγή: Estació Experimental de l'Ebre (EEE), Institut de Recerca i Tecnología Alimentària (IRTA).))

> ΘΕΣΗ ΠΙΝΑΚΑ>

Οι ποικιλίες κλημεντινών που καλλιεργούνται στο γεωγραφικό χώρο της εν λόγω ΠΓΕ παρουσιάζουν τα ακόλουθα τυπικά χαρακτηριστικά:

- ιδιαίτερα εκτεταμένη περίοδο ωριμότητας των καρπών,

- μεγάλη γευστική ποιότητα,

- εξωτερικό χρώμα έντονο και φανταχτερό πορτοκαλί.

Τα κριτήρια επιλογής που εφαρμόζονται στα προϊόντα που αντιστοιχούν στα χαρακτηριστικά αυτά είναι τα ακόλουθα:

- περιεκτικότητα σε χυμό (% του βάρους) > 40 %

- δείκτης ωριμότητας: σχέση αδιάλυτων στερεών (E)/οξέων (A) > 10

- χρωματισμός: Η διαπίστωση πραγματοποιείται στην ισημερινή τομή του καρπού και οι ελάχιστες τιμές αβ για τις τρεις προστατευόμενες ποικιλίες είναι οι ακόλουθες:

>ΘΕΣΗ ΠΙΝΑΚΑ>

4.3. Γεωγραφική περιοχή: Η γεωγραφική περιοχή αποτελείται από αγροτεμάχια που βρίσκονται στις κοινότητες των καταλανικών περιοχών του Baix Ebre και Montsià της επαρχίας Tarragona, τα οποία θεωρούνται από το Consejo Regulador ως κατάλληλα για την παραγωγή κλημεντινών σύμφωνα με κριτήρια που περιλαμβάνονται στο οδηγό ποιότητας.

Η εν λόγω γεωγραφική περιοχή αποτελείται από τις ακόλουθες κοινότητες:

>ΘΕΣΗ ΠΙΝΑΚΑ>

4.4. Απόδειξη της προέλευσης: Οι κλημεντίνες προέρχονται από δενδρώνες που βρίσκονται στη ζώνη παραγωγής και που έχουν καταχωρισθεί στο αντίστοιχο μητρώο του Consejo Regulador· οι κλημεντίνες διαλέγονται και συσκευάζονται στις αποθήκες αποστολής που βρίσκονται στη ζώνη παραγωγής και που έχουν καταχωρισθεί στο αντίστοιχο μητρώο του Consejo Regulador.

Οι κλημεντίνες των εμπορικών κατηγοριών Extra και I, που ανταποκρίνονται στα κριτήρια των ελέγχων που πραγματοποιούνται καθ' όλη τη διάρκεια της διαδικασίας παραγωγής και συσκευασίας, καθώς και στις φυσικοχημικές και οργανοληπτικές αναλύσεις, διατίθενται στο εμπόριο με την προστατευόμενη γεωγραφική ένδειξη και φέρουν τη συμπληρωματική αριθμημένη ετικέτα που εκδίδεται από το Consejo Regulador.

Οι αναλύσεις είναι οι ακόλουθες:

>ΘΕΣΗ ΠΙΝΑΚΑ>

4.5. Μέθοδος παραγωγής Διαστάσεις φύτευσης:

- για τις παλαιές φυτεύσεις: ρίζα του Citrus Aurantinum: 5 × 4 ή 5 × 5 m

- για τις νέες φυτεύσεις: ανάλογα με τη ρίζα που χρησιμοποιείται:

- Citrange Carrizo: 6 × 4 ή 5,5 × 3,5 m

- Mandarino Cleopatra: 5 × 4 ή 5 × 3,5 m.

Κλάδεμα: Κλάδεμα μορφώσεως ή αναπτύξεως, κατά τη διάρκεια των πρώτων ετών ζωής του δένδρου, προκειμένου αυτό να αναπτύξει μια ικανή και εύρωστη διάπλαση, και κλάδεμα παραγωγής προκειμένου να ευνοηθεί η αποδοτικότητα της δενδροφυτείας.

Συλλογή: Η συλλογή πραγματοποιείται όταν ο δείκτης ωριμότητας παρουσιάζει τις καθορισμένες ελάχιστες τιμές και όταν η περιεκτικότητα σε χυμό είναι κατάλληλη, ανάλογα με την ποικιλία. Πρέπει να πραγματοποιείται απουσία δρόσου ή ομίχλης, με τη βοήθεια πένσας με κοπτήρα αποφεύγοντας το τράβηγμα, για να μην ξεριζώνεται ο φλοιός του καρπού. Οι ελάχιστες αυτές τιμές είναι οι ακόλουθες:

>ΘΕΣΗ ΠΙΝΑΚΑ>

Πρώτη και δεύτερη συσκευασία: Στη συνέχεια, οι κλημεντίνες υποβάλλονται στις ακόλουθες εργασίες, στις επιχειρήσεις παραγωγής, οι οποίες είναι καταχωρισμένες: οι καρποί πλένονται, στιλβώνονται, ταξινομούνται κατά μέγεθος, συσκευάζονται, τοποθετούνται σε ψυκτικούς θαλάμους, υφίστανται εξωτερικό έλεγχο ποιότητας και ετικετάρονται.

Το σύνολο της διαδικασίας, από τη παραγωγή έως τη σήμανση, πραγματοποιείται στη ζώνη παραγωγής.

4.6. Δεσμός Ιστορικό. Η μανταρινιά είναι, όπως τα άλλα οπωροφόρα δένδρα, μια από τις παραδοσιακές καλλιέργειες στα εδάφη των περιοχών Baix Ebre και Montsià, και αποτελεί συχνά αντικείμενο οικογενειακής εκμετάλλευσης. Κατά τα μέσα του περασμένου αιώνα, η έκταση που χρησιμοποιήθηκε για την καλλιέργεια εσπεριδοειδών στην επαρχία Tarragona, ανερχόταν περίπου σε 160 εκτάρια. Έκτοτε, η καλλιέργεια αυτή επεκτάθηκε, παρουσιάζοντας κατά τη δεκαετία του '60 σημαντική ανάπτυξη, η οποία δεν έπαυσε να εντείνεται έως τις μέρες μας. Μεταξύ όλων των εσπεριδοειδών που καλλιεργούνται στα εδάφη του Έβρου, οι κλημεντίνες, και κυρίως οι τρεις αυτές ποικιλίες, διακρίθηκαν ιδιαίτερα λόγω της συνολικής τους ποιότητας. Κατ' αυτόν τον τρόπο, οι γεωργοί έριξαν το βάρος στην ποιότητα και κατόρθωσαν να κατέχει η καλλιέργεια κλημεντινών μια έκταση ολοένα και μεγαλύτερη, αντικαθιστώντας σιγά σιγά τις άλλες καλλιέργειες εσπεριδοειδών.

Φυσικό περιβάλλον. Κύρια χαρακτηριστικά της ζώνης αυτής είναι τρεις ορογραφικές ενότητες που παρουσιάζουν διαφορετικές ιδιαιτερότητες: οροσειρές, τεταρτογενής πεδιάδα και πρόσφατες προσχώσεις. Οι περιοχές αυτές έχουν δύο διαφορετικά είδη εδαφών: το ένα είναι εξαιρετικό για τις ξηρικές καλλιέργειες, ενώ το άλλο για τις αρδευόμενες καλλιέργειες. Η περιεκτικότητα σε φωσφόρο και σε κάλιο είναι μέτρια έως υψηλή, και η απουσία υψηλών συγκεντρώσεων καλίου αποτελεί το λόγο του μικρού πάχους του φλοιού.

Το κλίμα είναι θαλασσίου τύπου, θερμό με μακρά περίοδο χωρίς καθόλου παγετούς. Οι χειμώνες είναι ήπιοι και παρατηρείται σημαντική αντίθεση μεταξύ των πρωινών και νυκτερινών θερμοκρασιών. Το κλίμα αυτό συμβάλλει ώστε ο φλοιός του καρπού να παρουσιάζει αργή γήρανση και να έχει πιο έντονο χρωματισμό. Επιπλέον, δεδομένου ότι η ωρίμανση είναι πιο όψιμη απ' ό,τι στις άλλες ζώνες, ο καρπός αυτός μπορεί να διατεθεί στο εμπόριο αργότερα απ' ό,τι σε άλλες περιοχές, χωρίς ωστόσο να χάνει την εμπορική του αξία.

Κοινωνικές επιπτώσεις. Το 1997, η καλλιέργεια εσπεριδοειδών στις περιοχές του Baix Ebre και Montsià κάλυπτε συνολική έκταση 6095 εκταρίων. Μεταξύ αυτών, 3260 εκτάρια χρησιμοποιούνταν για την καλλιέργεια κλημεντινών, με παραγωγή 48300 μετρικών τόνων. Ποσοστό περίπου 90 % των κλημεντινών που καλλιεργούνται στο Baix Ebre και Montsià αντιστοιχεί στις ποικιλίες που τυγχάνουν της ΠΓΕ.

4.7. Δομή ελέγχου: Ονομασία: CEINAL

Διεύθυνση: Longitudinal 9, bloc 21

Mercabarna

E-08040 Barcelona

Τηλέφωνο (34-93) 263 24 54

Φαξ (34-93) 335 07 48

Ο οργανισμός ελέγχου ανταποκρίνεται στο πρότυπο EN 45011.

4.8. Σήμανση: Οι ετικέτες πρέπει να εγκρίνονται από τον οργανισμό ελέγχου. Οι ετικέτες και οι συμπληρωματικές ετικέτες πρέπει υποχρεωτικά να περιλαμβάνουν, κατά τρόπο ευανάγνωστο, την ένδειξη Indicación Geográfica Protegida "Clementinas de las Tierras del Ebro" ή "Clementines de les Terres de l'Ebre". Οι συμπληρωματικές ετικέτες πρέπει να είναι αριθμημένες και να χορηγούνται από τον οργανισμό ελέγχου.

4.9. Εθνικές απαιτήσεις: - Νόμος 25/1970 της 2ας Δεκεμβρίου σχετικά με το καθεστώς της αμπέλου, του οίνου και των αλκοολούχων ποτών.

- Διάταγμα της 25ης Ιανουαρίου 1994 για τον προσδιορισμό της αντιστοιχίας μεταξύ της ισπανικής νομοθεσίας και του κανονισμού (ΕΟΚ) αριθ. 2081/92.

- Διάταγμα 835/1972 της 23ης Μαρτίου 1972 για την έγκριση του κανονισμού εφαρμογής του νόμου 25/1970.

- Βασιλικό διάταγμα 1643/99 της 22ας Οκτωβρίου 1999 για τη ρύθμιση της διαδικασίας υποβολής των αιτήσεων εγγραφής στο κοινοτικό μητρώο προστατευομένων ονομασιών προέλευσης και προστατευομένων γεωγραφικών ενδείξεων.

Αριθ. ΕΚ: G/ES/00173/2000.11.28.

Ημερομηνία παραλαβής του πλήρους φακέλου: 19 Ιουνίου 2002.